Ehdotus NEUVOSTON PÄÄTÖS Euroopan yhteisön ja Romanian kalastustuotteita koskevan sopimuksen tekemisestä Euroopan yhteisöjen ja niiden jäsenvaltioiden sekä Romanian tasavallan välisestä assosiaatiosta tehtyä Eurooppa-sopimusta täydentävän lisäpöytäkirjan muodossa

(komission esittämä)

PERUSTELUT

Neuvosto antoi 29. toukokuuta 2000 komissiolle valtuudet aloittaa neuvottelut assosioituneiden KIE-maiden, myös Romanian, kanssa vastavuoroisista tariffimyönnytyksistä kalastusalalla. Romanian kanssa neuvoteltiin 26. ja 27. huhtikuuta 2001, 29. toukokuuta 2001 ja 12. syyskuuta 2001 kyseisten kahdenvälisten myönnytysten viimeistelemiseksi. Myönnytysten yksityiskohdat sisältyvät komission edustajien 12. syyskuuta 2001 ja Romanian viranomaisten 23. lokakuuta 2001 parafoimaan yhteisymmärryspöytäkirjaan. Sopimuspuolet sopivat kaikkien kalojen ja kalastustuotteiden kaupan asteittaisesta ja vastavuoroisesta vapauttamistavasta.

Sopimuksen mukaan sekä yhteisö että Romania alentavat sopimuksen voimaantulopäivästä kaloihin ja kalastustuotteisiin sovellettavia tulleja muiden kuin arkojen kalojen ja kalastustuotteiden osalta 25 prosentilla. Vuoden kuluttua sopimuksen voimaantulosta myönnetään 25 prosentin lisäalennus ja kahden vuoden kuluttua sopimuksen voimaantulosta vielä 25 prosentin alennus. Kolmen vuoden kuluttua sopimuksen voimaantulosta muiden kuin arkojen kalojen ja kalastustuotteiden kauppa on täysin vapaata.

Sopimuksen tullessa voimaan sekä yhteisö että Romania alentavat arkoihin kaloihin ja kalastustuotteisiin (ks. oheisen Eurooppa-sopimukseen lisättävää pöytäkirjaa koskevan ehdotuksen liite) soveltamiaan tulleja 25 prosentilla. Vuoden kuluttua sopimuksen voimaantulosta myönnetään 25 prosentin lisäalennus ja kahden vuoden kuluttua sopimuksen voimaantulosta vielä 25 prosentin alennus. Kuuden vuoden kuluttua sopimuksen voimaantulosta kaikkien kalojen ja kalastustuotteiden kauppa on täysin vapaata. Jos Romania liittyy Euroopan unioniin ennen tämän kuuden vuoden jakson päättymistä, kauppa vapautetaan luonnollisesti välittömästi.

Komission yksiköt katsovat, että nämä teknisten neuvottelujen tulokset ovat tasapainoisia ja hyväksyttäviä ja johtavat yksinkertaisella hallinnollisella tavalla ja asteittain täyteen vapaakauppaan ilman poikkeuksia Romanian ja Euroopan yhteisön välillä.

Tämä ehdotus on samantyyppinen kuin aiemmat, muihin ehdokasmaihin liittyvät ehdotukset, joista komissio on jo tehnyt päätöksen. Se noudattaa samoja kalojen ja kalastustuotteiden kaupan asteittaisen vapauttamisen periaatteita kuin aiemmatkin ehdotukset.

Komissiota pyydetään hyväksymään liitteenä oleva päätös ja ehdottamaan neuvostolle, että Romanian kanssa tehtyyn Eurooppa-sopimukseen lisätään pöytäkirja, jolla sovitut kaloja ja kalastustuotteita koskevat myönnytykset pannaan täytäntöön.

Edellä esitetyn perusteella neuvostoa pyydetään tekemään tämä päätös kalastusalan kauppamyönnytyksiä koskevan pöytäkirjan lisäämisestä Romanian Eurooppa-sopimukseen.

2003/0055 (ACC)

Ehdotus NEUVOSTON PÄÄTÖS Euroopan yhteisön ja Romanian kalastustuotteita koskevan sopimuksen tekemisestä Euroopan yhteisöjen ja niiden jäsenvaltioiden sekä Romanian tasavallan välisestä assosiaatiosta tehtyä Eurooppa-sopimusta täydentävän lisäpöytäkirjan muodossa

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,

ottaa huomioon komission ehdotuksen,

sekä katsoo seuraavaa:

(1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden sekä Romanian assosiaatiosta tehtyä Eurooppa-sopimusta [1] etuuskohtelun myöntämiseksi tiettyjen Romaniasta peräisin olevien kalojen ja kalastustuotteiden tuonnissa yhteisöön ja tiettyjen yhteisöstä peräisin olevien kalojen ja kalastustuotteiden tuonnissa Romaniaan.

[1] EYVL L 357, 31.12.1994, s. 1.

(2) Tämän vuoksi mainittuun Eurooppa-sopimukseen olisi lisättävä tiettyjen kalojen ja kalastustuotteiden kauppajärjestelyjä koskeva uusi pöytäkirja.

(3) Pöytäkirjan muodossa oleva sopimus olisi hyväksyttävä,

ON PÄÄTTÄNYT SEURAAVAA:

1 artikla

Hyväksytään yhteisön puolesta Euroopan yhteisöjen ja niiden jäsenvaltioiden sekä Romanian välisestä assosiaatiosta tehtyä Eurooppa-sopimusta täydentävä, lisäpöytäkirjan muodossa oleva Euroopan yhteisön ja Romanian sopimus kalastustuotteista.

Tämä pöytäkirjan muodossa oleva sopimus on tämän päätöksen liitteenä.

2 artikla

Neuvoston puheenjohtaja ilmoittaa yhteisön puolesta pöytäkirjan hyväksymisestä Romanian hallitukselle pöytäkirjan 4 artiklan mukaisesti.

Tehty Brysselissä [...] päivänä [...]kuuta [...].

Neuvoston puolesta

Puheenjohtaja

LIITE

EUROOPAN YHTEISÖJEN JA NIIDEN JÄSENVALTIOIDEN SEKÄ ROMANIAN

VÄLISESTÄ ASSOSIAATIOSTA TEHTYÄ EUROOPPA-SOPIMUSTA TÄYDENTÄVÄ

EUROOPAN YHTEISÖN JA ROMANIAN KALASTUSTUOTTEITA KOSKEVA

SOPIMUS

LISÄPÖYTÄKIRJAN MUODOSSA

PÖYTÄKIRJA

TIETTYJÄ KALOJA JA KALASTUSTUOTTEITA KOSKEVIEN

KAUPPAJÄRJESTELYJEN VAHVISTAMISESTA

EUROOPAN YHTEISÖN JA ROMANIAN VÄLILLÄ

EUROOPAN YHTEISÖ, jäljempänä 'yhteisö', ja

ROMANIAN HALLITUS, jotka

KATSOVAT, että Euroopan yhteisöjen ja niiden jäsenvaltioiden sekä Romanian välisestä assosiaatiosta tehty Eurooppa-sopimus, jäljempänä 'Eurooppa-sopimus', allekirjoitettiin Brysselissä 1 päivänä helmikuuta 1993 ja tuli voimaan 1 päivänä helmikuuta 1995,

KATSOVAT, että Eurooppa-sopimuksen III luvussa määrätään vastavuoroisia kalastusalan tariffimyönnytyksiä koskevista neuvotteluista,

KATSOVAT, että Eurooppa-sopimuksen 24 artiklan mukaiset tekniset neuvottelut vastavuoroisista kalastusalan tariffimyönnytyksistä käytiin ja saatiin onnistuneesti päätökseen yhteisön ja Romanian välillä,

KATSOVAT, että neuvotellut kalastusalan myönnytykset vaikuttavat sopimuksessa vahvistettuihin kahdenvälisiin myönnytyksiin ja että sopimusta olisi tämän vuoksi muutettava sen kauppaan liittyviä näkökohtia mukauttavalla pöytäkirjalla,

KATSOVAT, että yhteisö ja Romania sopivat myös yksinkertaisesta hallinnollisesta tavasta ottaa neuvotellut tariffimyönnytykset käyttöön asteittain mahdollisimman pian,

OVAT PÄÄTTÄNEET soveltaa sovittuja tariffimyönnytyksiä täyden vapaakaupan aikaansaamiseksi kaikkien kalojen ja kalastustuotteiden osalta:

1 ARTIKLA

Sopimuspuolet alentavat tämän pöytäkirjan voimaantulopäivästä lukien kaikista neuvoston asetuksen (EY) N:o 104/2000 1 artiklassa määritellyistä, yhteisöstä tai Romaniasta peräisin olevista kaloista ja kalastustuotteista kantamiaan tulleja 25 prosentilla, lukuun ottamatta kuitenkaan 2 artiklassa tarkoitettuja tuotteita.

Vuoden kuluttua tämän kauppajärjestelyn voimaantulopäivästä sopimuspuolet alentavat vielä 25 prosentilla järjestelyn voimaantulohetkellä voimassa olleita tulleja.

Kahden vuoden kuluttua tämän kauppajärjestelyn voimaantulopäivästä sopimuspuolet alentavat vielä 25 prosentilla järjestelyn voimaantulohetkellä voimassa olleita tulleja.

Kaikkiin kaloihin ja kalastustuotteisiin 2 artiklassa tarkoitettuja tuotteita lukuun ottamatta sovelletaan täyttä vapaakauppaa kolmen vuoden kuluttua tämän kauppajärjestelyn voimaantulosta tai yhteisestä sopimuksesta jo aikaisemmin. Tällaiset sopimukset kaikkien kalojen ja kalastustuotteiden täyden vapaakaupan aikaisemmasta soveltamisesta pannaan täytäntöön tämän pöytäkirjan 5 artiklan mukaisesti.

2 ARTIKLA

Kolmen vuoden kuluttua tämän pöytäkirjan voimaantulosta sopimuspuolet alentavat 25 prosentilla seuraaviin CN-koodeihin kuuluvista, yhteisöstä tai Romaniasta peräisin olevista tuotteista [2] kantamiaan tulleja: 03019300, 030211, 03022300, 03026180, 03026911, 03026955, 030321, 03033300, 03037180, 03037911, 03037965, 03041015, 03041017, 03041019, 03042015, 03042017, 03042019, 03054945, 03055950, 03056300, 03056990, 160412, 160413, 16041511, 16041519, 16041600.

[2] Määritelty tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 1 päivänä elokuuta 2002 annetussa komission asetuksessa (EY) N:o 1832/2002 (EYVL L 290, 28.10.2002, s. 1).

Neljän vuoden kuluttua tämän pöytäkirjan voimaantulosta sopimuspuolet alentavat vielä 25 prosentilla tämän järjestelyn voimaantulohetkellä voimassa olleita tulleja.

Viiden vuoden kuluttua tämän pöytäkirjan voimaantulosta sopimuspuolet alentavat vielä 25 prosentilla tämän järjestelyn voimaantulohetkellä voimassa olleita tulleja.

Kuuden vuoden kuluttua tämän pöytäkirjan voimaantulosta sopimuspuolet alentavat vielä 25 prosentilla tämän järjestelyn voimaantulohetkellä voimassa olleita tulleja.

3 ARTIKLA

Edellä 1 ja 2 artiklassa mainittujen alennusten laskeminen suoritetaan yleisiä matemaattisia periaatteita noudattaen ja ottaen huomioon seuraavat seikat:

a) kaikki luvut, joissa on desimaalipilkun jälkeen 50 tai vähemmän, pyöristetään alaspäin lähimpään kokonaislukuun;

b) kaikki luvut, joissa on desimaalipilkun jälkeen enemmän kuin 50, pyöristetään ylöspäin lähimpään kokonaislukuun;

c) kaikki alle 2 prosentin tullit muutetaan ilman eri toimenpiteitä nollaksi.

4 ARTIKLA

Tämä pöytäkirja tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen sen hyväksymiseen liittyvien sisäisten menettelyidensä päätökseen saattamisesta.

5 ARTIKLA

Tätä pöytäkirjaa voidaan muuttaa assosiaationeuvoston päätöksellä.

RAHOITUSSELVITYS

1. Toimenpiteen nimi

Ehdotus Romanian Eurooppa-sopimukseen lisättävästä pöytäkirjasta, jolla pannaan täytäntöön kaloihin ja kalastustuotteisiin liittyviä myönnytyksiä koskeva sopimus. Kyseiset myönnytykset on hyväksytty ja ne pannaan täytäntöön kuuden vuoden aikana, mikä johtaa asianomaisten tuotteiden kaupan täyteen vapautumiseen.

2. Budjettikohta/-kohdat

12 luvun 120 momentti

3. Oikeusperusta

Euroopan yhteisön perustamissopimuksen 133 artikla yhdessä 300 artiklan 2 kohdan kanssa.

4. Toimenpiteen kuvaus

Kalojen ja kalastustuotteiden kaupan täysi vapauttaminen valmistauduttaessa Romanian liittymiseen Euroopan unioniin.

5. Menojen ja tulojen luokitus

Tuontitullit.

6. Meno-/tulolaji

Ehdotettu toimenpide alentaa Romaniasta peräisin olevista kaloista ja kalastustuotteista kannettavia tuontitulleja.

7. Rahoitusvaikutukset

7.1 Toimenpiteen kokonaiskustannusten laskutapa (yksittäisten ja yhteen-laskettujen kustannusten välinen suhde)

Toimenpiteen kustannukset perustuvat vuosina 1999, 2000 ja 2001 käytyyn kauppaan. Koska kauppamääriä ei voida ennakoida ja asianomaisiin tuotteisiin sovelletut tullit vaihtelevat, vuosina 1999, 2000 ja 2001 kannettujen tullien laskemisessa käytettiin arvioitua keskimääräistä 12 prosentin tullia. Vuonna 2000 kannetut tuontitullit olivat lähes 45 prosenttia pienemmät kuin vuonna 1999 kannetut tullit; vuonna 2001 tullien määrä väheni noin 63 prosenttia vuoteen 2000 verrattuna. Tuontitullien määrää arvioitaessa ei siten ole ennakoitu, että tullien määrä kasvaisi. Ennakoitua tullien määrää on alennettu 25 prosenttia ensimmäisen vuoden osalta, 25 prosenttia toisen vuoden osalta ja 25 prosenttia kolmannen vuoden osalta.

Koska järjestelyjen odotetaan tulevan voimaan vuoden 2002 aikana, kustannukset arvioidaan siten, että 2002 on ensimmäinen vuosi, 2003 toinen vuosi ja 2004 kolmas vuosi.

7.2 Kustannusten jakautuminen eri tekijöiden kesken

Maksusitoumusmäärärahat, miljoonaa euroa (käypinä hintoina)

>TAULUKON PAIKKA>